Evanjelický kostol svätej Trojice (Zvolen)

Evanjelický kostol svätej Trojice na Námestí Slovenského národného povstania vo Zvolene na Slovensku je neogotickou stavbou. Pôvodný chrám z roku 1785 bol jednoduchou stavbou, avšak v roku 1922 bola dokončená prestavba kostola v neogotickom slohu. Kostol slúži Evanjelickej cirkvi a. v. História Pôvodný jednoduchý kostol vznikol prestavaním evanjelikmi zakúpeného Bossaniovského meštianskeho domu. Kostol bol dokončený roku 1785. Veža bola pristavená neskôr v rokoch 1856 – 1857 a postavil ju František Mikš z Tuhára. V rokoch 1830 – 1832 býval na v malom domčeku na dvore fary pri kostole kňaz Karol Kuzmány. V rokoch 1921 – 1922 bol kostol prestavaný v novogotickom slohu Slovensko českou účastinnou stavebnou spoločnosťou z Banskej Bystrice. Interiér a zariadenie kostola Dobové interiérové zariadenie kostola má nádych secesného dekoru. Socha Krista na oltári a reliéf poslednej večere sú dielom Jána Urbana z Olomouca. Organ je vyrobený firmou Rieger z Krnova. Kostolné lavice su zo zvolenskej dielne Samuela Figuscha. Historicky cennými predmetmi sú aj staré kalichy a patény na Večeru Pánovu z 18. storočia. Galéria Referencie Iné projekty Commons ponúka multimediálne súbory na tému Evanjelický kostol svätej Trojice (Zvolen) Externé odkazy Evanjelický chrám sv. Trojice na najkrajsikraj.sk Zvolenský seniorát na ECAV.sk Archivované 2015-10-07 na Wayback Machine Ev. kostol sv. Trojice na Zvolenvirtuálne.sk Cirkevný zbor ECAV Zvolen Archivované 2016-03-15 na Wayback Machine